La muzeul Goleşti era aşteptată Izoleta, însă a venit Covid 2 cu chip de mânz negru.
COVID 2 este un mânz care s-a născut la Muzeul Viticulturii şi Pomiculturii Goleşti din judeţul Argeş. Dacă ar fi fost de sex feminin, calul s-ar fi numit Izoleta. COVID 2 este verişorul lui COVID 1, un alt mânz născut înainte de Paşte.
Muzeul Viticulturii şi Pomiculturii
Goleşti are două cazuri de covid. Nu este însă vorba de temutul virus, ci de
doi căluţi. Mânzul Covid s-a născut înainte de Paşte iar în urmă cu o săptămână
a venit pe lume şi celălalt pui de cal. Angajaţii erau siguri că va fi de sex
feminin şi aveau deja un nume pregătit, Izoleta. Însă noul locatar, la fel ca
epidemia, le-a dat planurile peste cap. Iapa a născut un mascul pur sânge din
rasa cailor lipiţani. Iustin Dejanu, directorul Muzeului Goleşti, Ştefăneşti: Noi nu avem un ecograf special să vedem care este sexul cailor înainte de naştere şi am greşit un pic. Până una alta i-am zis Covid 2. Acum acesta este un covid pozitiv spre deosebire de covidul care ne ameninţă viaţa şi libertatea. E un covid pozitiv care se simte bine în Muzeul Goleşti.